**Reiseruta og oppdraga undervegs**

Dokker kan velje ut dei stadane dokker vil besøke, og dokker kan sjølvsagt legge til andre stader som dokker sjølv vil. Nokre av reisemåla har fleire oppdrag, og då kan dokker velje om dokker vil gjere alle. Elevane kan også få kvar sine oppdrag, eller dei kan velje sjølv.

**Stad**   **Reiseinformasjon**  **Oppdrag**

|  |  |  |
| --- | --- | --- |
| TromsøBilde 2 | Du og vennen/venninna di går om bord på Hurtigruta når ho ligg ved kai i Tromsø. Nå skal dokker starte reisa sørover, og dokker sjekkar inn på lugaren. Etterpå går dokker på kafeen om bord og tar dokker ei flaske brus. Frå vindauget har dokker ei fin utsikt mot Ishavskatedralen. Om natta drar Hurtigruta frå Tromsø.  | Finn eit bilde av Ishavskatedralen. Skriv sju-åtte faktasetningar om denne kyrkja. Kvifor trur du at ho har blitt så populær som reisemål? Skriv fire setningar om det.  |
| Svolvær SakrisøyBilde 3 | Neste kveld kjem dokker til Svolvær og går av hurtigruta der. Dokker har lyst til å sjå meir av Lofoten før dokker drar vidare, og drar på ein liten rundtur.  | a) Lag eit postkort frå Lofoten med eit bilde som du liker. Skriv ei helsing til dei heime der du fortel kva stad du er på, og kva dokker har opplevd der. Dokker kan t.d. sjå på [www.visitlofoten.com](http://www.visitlofoten.com) b) Finn informasjon om kva ei rorbu er, og korleis dei tradisjonelt blei brukte under lofotfisket. Finn eit bilde av ei rorbu, og skriv ein liten tekst til. |
| PolarsirkelenBilde 4 | Dokker returnerer til Svolvær og går på hurtigruta igjen. På turen sørover passerer dokker polarsirkelen tidleg på dagen. | Undersøk kva ein polarsirkel er, og forklar det munnleg til læringsvenen din. Han eller ho forklarer det same til deg. |
| AlstadhaugPetter DassBilde 5 | Dokker kjem til Sandnessjøen midt på dagen. Her ser dokker ein statue av Petter Dass, og på Alstahaug ligg Petter Dass-museet. Dokker tar ein tur dit, og overnattar i Sandnessjøen før dokker tar Hurtigruta vidare neste dag. | Finn informasjon om kven [Petter Dass](https://www.petterdass-museet.no/) var, og kva han har skrive. Kva inntrykk får du av Petter Dass ut ifrå statuen av han?Presentasjonsforma vel dokker sjølve, det kan t.d. vere ein liten film, ein podkast eller ein teikneserie.  |
| RundeLundefuglBilde 6 | Dokker reiser vidare sørover med hurtigruta, og etter eit og eit halvt døgn om bord passerer dokker nær øya Runde på Sunnmørs-kysten. Øya er kjent for eit særleg fugleliv og eit mykje besøkt fuglefjell.  | a) Finn eit bilde av lundefuglen, og skriv ein kort tekst om fuglen. Det kan vere ein fagtekst eller eit dikt.b) Finn ut om Akerendam-forliset på 1700-talet, og funnet av vraket i 1972. Skriv ein kort fagtekst om dette. c) Rundeskatten er den største myntskatten som har blitt funnen i Noreg. Les teksten «[Ei av verdas største myntskattar](https://www.nrk.no/viten/ei-av-verdas-storste-myntskattar-1.7898466)». Skriv deretter eit fiktivt intervju med mennene som fann skatten. Samarbeid med klassevenen din om spørsmåla og svara.  |
| BergenBryggenBilde 7 | Dokker går av Hurtigruta i Bergen og har god tid der. Dermed går dokker ein tur på Bryggen, ein del av byen som er på Unescos verdsarvliste. | a) Skriv ein kort artikkel om Bryggen, og tenk at du sender denne til lokalavisa di. Få fram stemninga der, og forklar kvifor Bryggen er på verdsarvlista til UNESCO.b) På Bryggen møter dokker to unge jenter som dokker pratar med. Dei pratar bergensk, men det er ikkje sikkert du forstår alle dialektorda dei bruker. Les om [bergensuttrykk,](https://www.utdanningibergen.no/studiebyen-bergen/om-bergen/hallaien-laer-deg-bergensk/) plukk ut nokre av dei som du bruker når du skriv ein dialog mellom dei to jentene.  |
| BergensbanenHardangerviddaBilde 8 | Dokker tar toget frå Bergen til Oslo, og får ein fin tur over fjellet. | Skriv ei naturskildring av naturen på høgfjellet. Kva musikk høver til naturskildringa, synest du? Lag ei speleliste med nokre songar du synest passar. Bruk eit fotografi av høgfjellet som inspirasjon.  |
| HardangerviddaSkoaBilde 9 | Under ein stopp på Finse stasjon får du sjå desse skoa som står på ein stein. Du begynner å tenke på kvifor dei står der, og kva dei har vore med på. | Skriv ei kort forteljing eller eit dikt om kva desse skoa har vore med på. |
| OsloEdvard Munch, «Livets dans» (1899–1900)Bilde 10 | Framme i Oslo tar dokker først ein tur på det nye Munchmuseet, og dokker blir med på ei omvising.  | Vel ut [eit bilde Munch har måla](https://www.nasjonalmuseet.no/samlingen/sok/?query=Edvard+Munch), og skriv eit fem-linjers-dikt eller ein annan korttekst som høver til dette bildet.  |
| OsloHolmenkoll- bakkenBilde 11 | I Oslo er det mykje å sjå og oppleve, og dokker bruker ein del tid på å sjå ulike attraksjonar. Det er mykje dokker kan tenke dokker å sjå på, t.d. Holmenkollbakken, Operaen, Deichman Bjørvika bibliotek, Nasjonalmuseet, Vikingskipsmuseet, Folkemuseet, Slottet, Stortinget, Tusenfryd fornøyelsespark. Dokker har ikkje tid til å få med dokker alt, og må velje det dokker er mest interesserte i. | a) Vel ein attraksjon i Oslo, og skriv eit postkort til ein klassekamerat i Tromsø der du prøver å overtyde vedkommande om at hen må besøke denne staden. b) Skriv ei liste over dei fem artigaste tinga å gjere når du er ungdom i Oslo. Korleis vil du ordlegge deg for å overtyde andre om å besøke hovudstaden? Illustrer lista med bilde. |
| KristiansandBystranda Bilde 12 | Etter fine dagar i Oslo, reiser dokker vidare sørover med toget til Kristiansand. Her slappar dokker av med ein tur på bystranda eller drar ein tur i Dyreparken. | Skriv ein sms heim til mor, og fortel korleis dokker har det.  |
| JærenBilde 13 | Etter opphaldet i Kristiansand tar dokker toget vestover, og gjer eit stopp på Jæren. Jæren er mellom anna kjent for den lange sandstranda si. | Les opninga på romanen [*Fred* av Arne Garborg](https://www.bokselskap.no/wp-content/themes/bokselskap2/tekster/pdf/fred.pdf) der han skildrar havet og landskapet. Snakk saman om dei orda dokker er usikre på. Vel fem ord frå innleiinga til Garborg, og bruk desse i din eigen korttekst om havet.  |
| StavangerBilde 14 | I Stavanger er dokker på historisk grunn, og besøker monumentet «Sverd i fjell». Det er laga til minne om slaget i Hafrsfjord.  | Les historia om [Harald Hårfagre](https://www.nb.no/items/c3bb1c9230f77ee4b58a521c2833ec4c?page=15&searchText=Snorres%20kongesoger) i Snorres kongesoger om slaget i Hafrsfjord og rikssamlinga av Noreg. Skriv ei skildring av Harald Hårfagre slik du ser han for deg. Lag eit datagenerert bilde av han som kan illustrere teksten din, eller teikn/mål eit bilde sjølv.  |
| TrondheimNidarosdomenBilde 15 | I Stavanger er det vendepunkt for reisa dokkar, og dokker begynner på reisa nordover igjen. Tida har blitt litt knapp, så nå tar dokker fly frå Stavanger til Trondheim. | Søk etter informasjon om Nidarosdomen, byggestil, alder og rolla som pilegrimsmål. Skriv ein tekst meint for ein turistbrosjyre ut ifrå dei opplysningane du har funne. Finn bilde som passar til. |
| StiklestadBilde 16Halvdan Egedius:«Slaget på Stiklestad» | Då dokker besøkte Nidarosdomen, blei dokker interesserte i historia om Olav den heilage. Det fører dokker med toget nordover til Stiklestad.  | Diktet [«Tord Foleson»](https://dikt.org/Tord_Foleson) av Per Sivle handlar om slaget på Stiklestad. Les diktet saman i klassen, og forklar ukjente ord. Repeter kva som hende i slaget på Stiklestad. Skriv så med eigne ord kva dette diktet handlar om. |
| Mo i RanaJernverket 1955Bilde 17 | Togturen held fram nordover, og neste stopp er Mo i Rana. Her var Norsk Jernverk ein viktig arbeidsplass frå 1955.  | Skriv ein faktatekst til ei digital avis for ungdom, der du får fram informasjon om Norsk Jernverk og kva jernverket betydde for tettstaden, seinare byen, Mo. |
| FauskeSulitjelmaBilde 18 | Dokker går av toget i Fauske, som er det nordlegaste punktet på Nordlandsbanen. Sidan dokker nettopp har sett filmen *Sulis* *1907* (2023) av Nils Gaup, har dokker lyst til å ta ein tur til Sulitjelma. | Skriv ei filmmelding, enten av *Sulis* 1907 eller ein annan film du har sett. Få fram kva filmen handlar om, og kvifor du likte filmen.  |
| KarasjokSametingetBilde 19 og 20 | Nå blir det ein lang tur i bil til Finnmark og Karasjok, og ein slektning er sjåfør. Her besøker dokker sametingsbygningen og får ei omvising.Dokker ser eit bilde frå eit samisk bryllaup der alle bruker samisk kufte.  | a) Skriv ei skildring av korleis sametingsbygningen ser ut. b) Skriv ein tekst om eit klesplagg du har eller ønsker deg, og kva dette klesplagget tyder for deg. |
| Neiden Bilde 21 | Nå går ferda vidare austover til Neiden. [Ä’vv Skoltesamisk Museum](https://dvmv.no/vv-skoltesamisk-muse/hjem/) og Sankt Georgs kapell ligg ikkje langt frå kvarandre i Neiden, og dokker skil lag ei stund og besøker kvar dokkar stad.  | Fortel til venen din kva du såg og opplevde der du var. Førebu ein kort, munnleg presentasjon der du får fram noko om historia til bygningane og kva dei blir brukte til i dag. Få også med noko om kva skoltesamisk språk er, og korleis stoda er for dette språket.  |
| KirkenesBilde 22 | Dokker køyrer vidare i bilen til Kirkenes. Her besøker dokker [Savio-museet](https://dvmv.no/saviomuseet/hjem/).  | a) Finn ut kven John Andreas Savio var. Vel eit av [bilda](https://digitaltmuseum.no/search/?q=John+Savio) han har laga, og skriv ei skildring av bildet.b) Mål eller teikn eit bilde i Savio-stil. |
| Grense JakobselvGrensemerke 367. Den gule stolpen markerer norsk side, den raude og grøne stolpen markerer russisk side.Bilde 23 | Når dokker alt er så langt aust, tar dokker turen til Grense Jakobselv, heilt på grensa til Russland.Tilbake i Kirkenes går dokker på hurtigruta igjen, og startar turen tilbake til Tromsø. | Du står på grensa og ser over til Russland. Skriv ein tekst om dei tankane du gjer deg rundt det å stå ved ei grense. Lag overskrift sjølv. |
| VardøBilde 24 | Første stopp på tilbaketuren er Vardø. I Vardø besøker dokker Vardøhus festning, som er Noregs austlegaste og nordlegaste festning og blei etablert tidleg 1300-talet. På ettermiddagen går dokker om bord på Hurtigruta igjen, og fortset turen tilbake til Tromsø.  | a) Finn ut meir om Vardøhus festning. Jobb i gruppe med å lage ein liten turistbrosjyre om festninga. Skriv også eit kort samandrag på engelsk.b) Finn ut meir om Heksemonumentet i Vardø. Jobb i gruppe med å lage ein liten turistbrosjyre om minnestaden. Skriv også eit kort samandrag på engelsk. |
| NordkappBilde 25 | På turen mot Tromsø stoppar hurtigruta i Honningsvåg. Her tar dokker ei overnatting og blir med på ein tur ut til Nordkapp-platået. Der møter dokker ein utanlandsk turist som synest dette med midnattssol er vanskeleg å forstå, og han spør dokker spør kvifor det er midnattssol i Nord-Noreg.  | Forklar turisten korleis dette med midnattssol og mørketid fungerer. Lag gjerne ei teikning til.  |
| TromsøBilde 26 | Dokker kjem tilbake til Tromsø og blir møtte på hurtigrutekaia av nokre av vennane dokkar, sjølv om det er seint om kvelden. Det er fint å sjå dei igjen, og dokker har mykje å fortelje frå turen.  | Kva stad dokker besøkte, har du mest lyst til å besøke igjen? Skriv tekstmelding eller e-post til ein slektning der du skryt av staden og oppmodar vedkommande om å dra dit. Kva skriv du? |

Lenker til dei tekstane som er nemnde i oppgåvene:

Opninga i *Fred* av Arne Garborg: <https://www.nb.no/items/50fd578f3329190170204a5c9066ddc7?page=11&searchText=Fred%20Arne%20Garborg>

<https://www.bokselskap.no/wp-content/themes/bokselskap2/tekster/pdf/fred.pdf>

*Snorres kongesoger*, Harald Hårfagre og slaget i Hafrsfjord: <https://www.nb.no/items/c3bb1c9230f77ee4b58a521c2833ec4c?page=15&searchText=Snorres%20kongesoger>

Diktet «Tord Foleson» frå samlinga *Noreg* - *Nationale digte* 1894 av Per Sivle. <https://dikt.org/Tord_Foleson>